stanford-oval/wikipedia huggingface dataset:
องค์การพุทธศาสนิกสัมพันธ์แห่งโลก

ธงฉัพพัณณรังสี เป็นธงศาสนาพุทธสากล ซึ่งรับรองโดยองค์การพุทธศาสนิกสัมพันธ์แห่งโลก
องค์การพุทธศาสนิกสัมพันธ์แห่งโลก (อังกฤษ: The World Fellowship of Buddhists) เป็นองค์การทางศาสนาพุทธระหว่างประเทศ อาจารย์สุชีพ ปุญญานุภาพ ซึ่งเคยดำรงตำแหน่งเป็นหนึ่งในกรรมการบริหารของสำนักงานใหญ่องค์การพุทธศาสนิกสัมพันธ์แห่งโลกเป็นเวลาหลายสิบปีก่อนที่ท่านจะเสียชีวิต เป็นผู้แปลชื่อองค์การนี้เป็นภาษาไทย
อาจารย์สุชีพ ปุญญานุภาพเข้าไปเกี่ยวข้องกับองค์การพุทธศาสนิกสัมพันธ์แห่งโลก ตั้งแต่ท่านยังเป็นพระภิกษุอยู่วัดกันมาตุยาราม เมื่อท่านบุกเบิกให้มีการรื้อฟื้นมหาวิทยาลัยสงฆ์มหามกุฏราชวิทยาลัย จนมหาวิทยาลัยสงฆ์ถือกำเนิดขึ้นมาแล้ว ท่านได้รับเชิญไปประชุมที่ประเทศศรีลังกา โดยมีพระมหาแสง โฆสธมฺโม (ปัจจุบันคือศาสตราจารย์แสง จันทร์งาม) ร่วมเดินทางไปด้วย การไปประชุมครั้งนั้น เป็นการประชุมของชาวพุทธใหญ่ที่สุดเท่าที่เคยมีมา เพราะเป็นการเชิญทั้งแกนนำชาวพุทธฝ่ายมหายาน เถรวาท และวัชรยานไปพร้อมกัน เพื่อทำงานเผยแผ่พระพุทธศาสนาร่วมกัน ผู้นำชาวศรีลังกาที่เชิญชวนให้ชาวพุทธสามัคคีกันเผยแผ่มากกว่าจะต่างคนต่างทำงานกันก็คือ ศ. ดร. คุณปาละ ปิยเสนะ มาลาลาเสเกรา (G. P. Malalasekera) ซึ่งนำไปสู่การก่อตั้งองค์การพุทธศาสนิกสัมพันธ์แห่งโลก เพื่อให้ตัวแทนพระพุทธศาสนาจากนิกายและประเทศต่างๆ ได้มีโอกาสมาประชุมปรึกษาหารือการพระศาสนาร่วมกัน
ปัจจุบัน องค์การพุทธศาสนิกสัมพันธ์แห่งโลก มีสำนักงานใหญ่ที่ประเทศไทย ถนนสุขุมวิท ด้านหลังอุทยานเบญจศิริ
ประธานองค์การพุทธศาสนิกสัมพันธ์แห่งโลก

หม่อมเจ้าพูนพิศมัย ดิศกุล
สัญญา ธรรมศักดิ์
แผน วรรณเมธี เลขาธิการสภากาชาดไทย
แหล่งข้อมูลอื่น

เว็บไซต์องค์การพุทธศาสนิกสัมพันธ์แห่งโลก
องค์การอาหารและยาสหรัฐ

| --- | --- |

ภาพรวมหน่วยงาน
ก่อตั้ง: 30 มิถุนายน 1906; 118 ปีก่อน (1906-06-30)
เขตอำนาจ: รัฐบาลกลางสหรัฐ
สำนักงานใหญ่: เมืองซิลเวอร์สปริง รัฐแมริแลนด์ สหรัฐ 
บุคลากร: 14,824 คน (ปี 2010)
งบประมาณต่อปี: 5.1 พันล้านดอลลาร์ (ปี 2018)
ต้นสังกัดหน่วยงาน: กระทรวงสาธารณสุขและบริการประชาชน
เว็บไซต์: www.fda.gov
องค์การอาหารและยาสหรัฐ (อังกฤษ: United States Food and Drug Administration) หรือย่อว่า FDA เป็นหน่วยงานส่วนกลางหน่วยงานหนึ่งภายใต้กระทรวงสาธารณสุขและบริการประชาชน  องค์การอาหารและยาสหรัฐมีหน้าที่ปกป้องและส่งเสริมสุขภาพของประชาชน โดยการควบคุมความปลอดภัยในอาหาร, ผลิตภัณฑ์ยาสูบ, อาหารเสริม, ยาตามใบสั่งแพทย์ และยาจำหน่ายหน้าเคาน์เตอร์, วัคซีน, ชีวเภสัชภัณฑ์, การถ่ายเลือด, อุปการณ์ทางการแพทย์, อุปกรณ์แผ่รังสีแม่เหล็กไฟฟ้า (ERED), เวชสำอาง, อาหารสัตว์ และยารักษาสัตว์
ผู้บริหารขององค์การอาหารและยาสหรัฐ มีชื่อตำแหน่งว่า กรรมาธิการอาหารและยา (Commissioner of Food and Drugs) ซึ่งแต่งตั้งโดยประธานาธิบดีสหรัฐโดยคำแนะนำและยินยอมของวุฒิสภา กรรมาธิการอาหารและยาเป็นผู้ใต้บังคับบัญชาโดยตรงของรัฐมนตรีว่าการกระทรวงสาธารณสุขและบริการประชาชน
องค์การวัฒนธรรมและสารัตถะเกาหลี

| ภาพรวมหน่วยงาน |
| --- | --- |
ก่อตั้ง: 1978
ยุบเลิก: 2017
เขตอำนาจ: เกาหลีใต้
สำนักงานใหญ่: ซังกัม
บุคลากร: 2009+
องค์การวัฒนธรรมและสารัตถะเกาหลี (อังกฤษ: Korean Content Creative Agency) เป็นหน่วยงานรัฐบาลของเกาหลีใต้ซึ่งอยู่ภายใต้การดูแลของกระทรวงวัฒนธรรมกีฬาและการท่องเที่ยว และมีหน้าที่ดูแลเนื้อหาทางวัฒนธรรม ในฐานะส่วนหนึ่งของความร่วมมือกับธนาคารเพื่อการส่งออกและนำเข้าแห่งเกาหลี หน่วยงานดังกล่าวให้สินเชื่อแก่บริษัทขนาดเล็กที่ผลิตผลงานทางวัฒนธรรม เช่น รายการโทรทัศน์ ภาพยนตร์ เกม และซีรีส์แอนิเมชัน มีสำนักงานในหลายประเทศ เช่น สหรัฐอเมริกา ฝรั่งเศส จีน ญี่ปุ่น อินโดนีเซีย และเวียดนาม
ประวัติ

องค์การวัฒนธรรมและสารัตถะเกาหลีก่อตั้งขึ้นในช่วงปี 1978–2009 จากการรวมหน่วยงานของรัฐบาลเกาหลีใต้หลายแห่งเข้าด้วยกัน เช่น สถาบันกระจายเสียงแห่งเกาหลี สํานักงานอุตสาหกรรมเกมเกาหลี และ the Culture Content and Agency
ระหว่างปี 1986–2013 องค์การได้ร่วมมือกับสถาบันคิงเซจง (สถาบันสอนภาษาเกาหลีที่รัฐบาลเกาหลีสนับสนุน) เพื่อนำเสนอวัฒนธรรมเค-ป๊อป (ฮันรยู) ให้กับผู้เรียนภาษาเกาหลีควบคู่ไปกับการเรียนภาษา
องค์การบริหารมหาสมุทรและชั้นบรรยากาศแห่งชาติ

| --- | --- |
National Oceanic and Atmospheric Administration
โลโก้และอักษรของโนอา
ธงของโนอา
ภาพรวมหน่วยงาน
ก่อตั้ง: 3 ตุลาคม 1970; 54 ปีก่อน (1970-10-03)
หน่วยงานก่อนหน้า: การสำรวจชายฝั่งและภูมิศาสตร์ของสหรัฐอเมริกา องค์การบริหารบริการวิทยาศาสตร์สิ่งแวดล้อม
เขตอำนาจ: รัฐบาลกลางสหรัฐ
สำนักงานใหญ่: ซิลเวอร์สปริง, แมริแลนด์, สหรัฐอเมริกา 38°59′32.1″N 77°01′50.3″W﻿ / ﻿38.992250°N 77.030639°W﻿ / 38.992250; -77.030639
บุคลากร:   321 กองบัญชาการโนอา (2018)  12,000 พนักงานพลเรือน (2021) 
งบประมาณต่อปี: 6.9 พันล้านดอลลาร์สหรัฐ (ประมาณปี 2022)
ฝ่ายบริหารหน่วยงาน: Rick Spinrad, ผู้บริหารองค์การ และผู้ช่วยเลขานุการพาณิชย์เพื่อมหาสมุทรและชั้นบรรยากาศ
ต้นสังกัดหน่วยงาน: กระทรวงพาณิชย์สหรัฐ  หน่วยงานย่อย National Environmental Satellite, Data, and Information Service National Marine Fisheries Service National Ocean Service National Weather Service Office of Marine & Aviation Operations Office of Oceanic and Atmospheric Research 
เว็บไซต์: www.noaa.gov
เชิงอรรถ

องค์การบริหารมหาสมุทรและชั้นบรรยากาศแห่งชาติ (อังกฤษ: National Oceanic and Atmospheric Administration) หรือ โนอา (NOAA; /ˈnoʊ.ə/ noh-ə) เป็นหน่วยงานด้านวิทยาศาตร์ของสหรัฐอเมริกาอยู่ในกำกับของกระทรวงพาณิชย์ของสหรัฐอเมริกา โดยมุ่งเน้นไปที่สภาวะของมหาสมุทร ทางน้ำสำคัญและชั้นบรรยากาศ
วัตถุประสงค์และหน้าที่ > บทบาทเฉพาะของโนอา

การจัดหาผลิตภัณฑ์ด้านสารสนเทศด้านสิ่งแวดล้อม NOAA จัดหาข้อมูลให้ลูกค้าและคู่ค้าที่เกี่ยวข้องกับสภาวะของมหาสมุทรและบรรยากาศ เห็นได้ชัดจากการเตือนภัยและการพยากรณ์อากาศผ่านบริการสภาพอากาศแห่งชาติ (National Weather Service) แต่ข้อมูลของ NOAA ครอบคลุมไปถึงสภาพภูมิอากาศ ระบบนิเวศและการค้า
การบริการด้านการดูแลรักษาสิ่งแวดล้อม NOAA เป็นผู้ดูแลสภาพแวดล้อมของชายฝั่งและทะเลในสหรัฐอเมริกา รวมถึงการประสานงานกับหน่วยงานรัฐบาลกลาง รัฐท้องถิ่น ชนเผ่าและหน่วยงานระหว่างประเทศ โดย NOAA จัดการการใช้สภาพแวดล้อมเหล่านี้เพื่อควบคุมการประมงและเขตรักษาพันธุ์สัตว์น้ำรวมถึงการปกป้องสัตว์ทะเลที่ถูกคุกคามและใกล้สูญพันธุ์
การดำเนินการวิจัยทางวิทยาศาสตร์ประยุกต์. NOAA มีวัตถุประสงค์เพื่อเป็นแหล่งข้อมูลทางวิทยาศาสตร์ที่ถูกต้อง โดยมีวัตถุประสงค์สี่ด้านที่มีความสำคัญระดับชาติและระดับโลกคือ ระบบนิเวศ, ภูมิอากาศ, ภูมิอากาศและแหล่งน้ำ และการพาณิชย์และการขนส่ง
วัตถุประสงค์และหน้าที่ > ห้า "กิจกรรมพื้นฐาน"

การตรวจสอบและการสังเกตระบบของโลกด้วยเครื่องมือและเครือข่ายการเก็บข้อมูล
ทำความเข้าใจและอธิบายระบบของโลกผ่านการวิจัยและการวิเคราะห์ข้อมูล
ประเมินและทำนายการเปลี่ยนแปลงของระบบเหล่านี้เมื่อเวลาผ่านไป
การให้ส่วนร่วมด้านคำปรึกษาและแจ้งข้อมูลแก่สาธารณะและองค์กรพันธมิตรให้ทราบ
การจัดการทรัพยากรเพื่อความเป็นอยู่ที่ดีขึ้นของสังคม เศรษฐกิจและสิ่งแวดล้อม
ประวัติ

ในปี พ.ศ. 2350 ประธานาธิบดี โธมัส เจฟเฟอร์สัน ได้ก่อตั้งการสำรวจชายฝั่งและภูมิศาสตร์ของสหรัฐอเมริกา (ในฐานะการสำรวจชายฝั่ง) เพื่อจัดทำแผนภูมิทะเลให้กับชุมชนทางทะเล เพื่อการเดินทางที่ปลอดภัยสู่ท่าเรืออเมริกัน ต่อมากรมอุตุนิยมวิทยาได้ก่อตั้งขึ้นในปี พ.ศ. 2413 และหนึ่งปีต่อมาได้มีการก่อตั้งสำนักงานคณะกรรมการกำกับปลาและการประมงของสหรัฐอเมริกา องค์กรเหล่านี้เป็นหน่วยงานด้านวิทยาศาสตร์กายภาพแห่งแรกของอเมริกา และเป็นหน่วยงานที่อุทิศให้กับการศึกษาทางวิทยาศาสตร์บรรยากาศและหน่วยงานอนุรักษ์แห่งแรกของสหรัฐอเมริกา
องค์การห้ามอาวุธเคมี

| --- | --- |
ตราสัญลักษณ์
   ลงนามและให้สัตยาบัน   ยอมรับหรือรับสืบเนื่อง   ลงนามเพียงอย่างเดียว   ไม่ลงนาม
ก่อตั้ง: 29 เมษายน 2540
สํานักงานใหญ่: เดอะเฮก ประเทศเนเธอร์แลนด์
พิกัด: 52°05′28″N 4°16′59″E﻿ / ﻿52.091241°N 4.283193°E﻿ / 52.091241; 4.283193
สมาชิก  : 193 รัฐสมาชิก (ทุกรัฐที่เข้าร่วมอนุสัญญาอาวุธเคมีเป็นสมาชิกโดยอัตโนมัติ มีรัฐสมาชิกสหประชาชาติ 4 รัฐที่ไม่ได้เป็นสมาชิก ได้แก่ อียิปต์ อิสราเอล เกาหลีเหนือ และซูดานใต้)
ภาษาทางการ : อังกฤษ, รัสเซีย, อาหรับ, จีน, ฝรั่งเศส, สเปน
ผู้อำนวยการทั่วไป: เฟร์นันโด อาเรียส
องค์กร: การประชุมของรัฐภาคี คณะมนตรีบริหาร สำนักงานเลขาธิการด้านวิชาการ
งบประมาณ  : 69.69 ล้านยูโรต่อปี (2562)
พนักงาน  : ประมาณ 500 คน
เว็บไซต์: www.opcw.org
องค์การห้ามอาวุธเคมี (อังกฤษ: Organisation for the Prohibition of Chemical Weapons, OPCW) เป็นองค์การระหว่างประเทศ ตั้งอยู่ที่กรุงเฮก ประเทศเนเธอร์แลนด์ สนับสนุนและทวนสอบการเข้าร่วมเป็นภาคีอนุสัญญาว่าด้วยอาวุธเคมีซึ่งห้ามใช้อาวุธเคมีและกำหนดให้ต้องทำลายอาวุธเคมีที่ภาคีมีในครอบครอง
ในปี 2556 องค์การได้รับรางวัลโนเบลสาขาสันติภาพ
องค์การสัมพันธภาพสหกรณ์ระหว่างประเทศ

| --- | --- |

ก่อตั้ง: ค.ศ. 1895 (1895)
ประเภท: สหพันธ์สหกรณ์
ที่ตั้ง: บรัสเซลส์, เบลเยียม
พื้นที่ให้บริการ : ทั่วโลก
สมาชิก  : 313 คน
ประธาน: Ariel Guarco
เว็บไซต์: www.ica.coop
องค์การสัมพันธภาพสหกรณ์ระหว่างประเทศ (อังกฤษ: International Co-operative Alliance, ICA) มีสำนักงานใหญ่ตั้งอยู่ที่นครเจนีวา ประเทศสวิตเซอร์แลนด์ ขบวนการสหกรณ์โลกมีการประชุมสมัชชาสหกรณ์ระหว่างชาติเป็นครั้งแรกเมื่อ วันที่ 18 สิงหาคม พ.ศ. 2438 ณ กรุงลอนดอน สหราชอาณาจักร ได้มีมติก่อตั้งองค์กรสัมพันธภาพสหกรณ์ระหว่างประเทศ (ICA) เพื่อประสานความร่วมมือในด้านต่าง ๆ เมื่อ พ.ศ. 2538 องค์การฯ จึงได้ปรับปรุงและประกาศหลักการสหกรณ์เป็น 7 ประการที่ใช้อยู่ในปัจจุบัน นอกจากนี้ องค์การฯ ได้ประกาศให้สหกรณ์ทั่วโลกร่วมเฉลิมฉลองวันสหกรณ์สากลตั้งแต่ พ.ศ. 2465 ต่อมาสมัชชาใหญ่แห่งสหประชาชาติมีมติเมื่อวันที่ 16 ธันวาคม พ.ศ. 2535 ให้วันเสาร์แรกของเดือนกรกฎาคมทุกปี เป็น "วันสหกรณ์สากล"
ในปัจจุบัน องค์การ ICA ได้มีสมาชิกทั่วโลกกว่า 200 ประเทศ
ดูเพิ่ม

สหกรณ์
โรเบิร์ต โอเว่น
องค์การเงินตราฮ่องกง

| --- | --- |
香港金融管理局
 ทางเข้าที่ทำการ
ภาพรวมหน่วยงาน
ก่อตั้ง: พ.ศ. 2536
เขตอำนาจ: ฮ่องกง 
สำนักงานใหญ่: International Finance Centre, Finance Street, Central
ต้นสังกัดหน่วยงาน: สำนักการคลังฮ่องกง
เว็บไซต์: www.hkma.gov.hk
องค์การเงินตราฮ่องกง (อังกฤษ: Hong Kong Monetary Authority) เป็นธนาคารกลางโดยพฤตินัยของเขตบริหารพิเศษฮ่องกง ก่อตั้งขึ้นเมื่อวันที่ 1 เมษายน พ.ศ. 2536 มีหน้าที่กำกับดูแลการพิมพ์และออกเงินสกุลดอลลาร์ฮ่องกง ซึ่งใช้ระบบอัตราแลกเปลี่ยนตายตัวที่ราว 7.7 ถึง 7.8 ดอลลาร์ฮ่องกงต่อ 1 ดอลลาร์สหรัฐ อยู่ภายใต้การกำกับโดยหัวหน้าสำนักการคลังฮ่องกง (Financial Secretary)
องค์การพระกิตติคุณสมบูรณ์ในประเทศไทย

| --- | --- |
ชื่อย่อ: พกท. (FGCT)
คําขวัญ: พึ่งพระวิญญาณ ทำงานรับใช้
สถาปนา: พ.ศ. 2489 (ค.ศ. 1946)
ประเภท: องค์การทางศาสนาคริสต์
สํานักงานใหญ่: 954 ซอยหมู่บ้านเศรษฐกิจ 22-21 แขวงบางแคเหนือ เขตบางแค กรุงเทพมหานคร 10160 ประเทศไทย
ประธาน: ศจ.ดร.วชิน  อ่อนอ้าย
องค์การพระกิตติคุณสมบูรณ์ในประเทศไทย (อังกฤษ: The Full Gospel Churches in Thailand) เป็นองค์การทางศาสนาคริสต์ในสังกัดสหกิจคริสเตียนแห่งประเทศไทย ซึ่งมีอิทธิพลต่อการเผยแผ่คำสอนของคณะเพนเทคอสต์ ในกลุ่มคริสต์ศาสนิกชนนิกายโปรเตสแตนต์ชาวไทย
ประวัติ

คำว่า “คริสตจักรพระกิตติคุณสมบูรณ์” นั้น เป็นคำที่เริ่มใช้ในสหรัฐอเมริกา มีความหมายถึงคริสตจักรที่เน้นการดำเนินชีวิตที่พึ่งพาพระวิญญาณบริสุทธิ์และของประทานของพระวิญญาณบริสุทธิ์ ซึ่งเครือข่ายที่เรียกว่าคณะพระกิตติคุณสมบูรณ์ ยังมีในเครือข่ายเพนเทคอสต์แคนาดา อเมริกา และสแกนดิเนเวีย เป็นต้น
องค์การพระกิตติคุณสมบูรณ์ในประเทศไทย ถือกำเนิดมาจากการเริ่มงานของคณะ Finnish Free Foreign Mission ซึ่งปัจจุบันเปลี่ยนชื่อเป็นองค์การ Fida International ซึ่งเป็นองค์การมิชชั่นของคริสตจักรเพนเทคอสต์ในประเทศฟินแลนด์  เมื่อวันที่ 17 พฤศจิกายน 1946 ศจ.เวอเนอร์ และ แหม่มฮันนา ราซิน่า ได้เดินทางเข้ามาประเทศไทย ก่อนหน้าที่ท่านทั้งสองจะตัดสินใจมาประเทศไทยนั้น ได้พยายามขอวีซ่าเพื่อเข้าประเทศพม่า แต่พม่าไม่ให้วีซ่า เพราะเพิ่งได้รับเอกราชจากอังกฤษ ท่านทั้งสองจึงคิดที่จะไปเมืองจีน แต่ได้รับนิมิตว่าอีกไม่นานประเทศจีนจะปิดประเทศ ไม่ยอมรับให้มิชชั่นนารีเข้า ดังนั้นท่านจึงได้ตัดสินใจเดินทางมายังกรุงเทพฯ เพราะที่กรุงเทพฯ ยังไม่มีมิชชันนารีเพ็นเทคอสต์ องค์การ Finnish Free Foreign Mission ได้จดทะเบียนในประเทศไทย แล้วได้ดูแลรับผิดชอบเกี่ยวกับงานราชการต่าง ๆ ส่วนสถาบันที่เป็นศูนย์กลางของคริสตจักรในเครือข่าย ได้แก่ พระคริสตธรรมพระกิตติคุณสมบูรณ์ และ มูลนิธิศูนย์พระกิตติคุณสมบูรณ์ (จดทะเบียนมูลนิธิในปี ค.ศ.1969 /พ.ศ.2512)
ต่อมาในปี ค.ศ. 1975 มิชชันนารีและผู้นำคนไทย ในคณะ Finnish Free Foreign Mission ได้ประชุมเพื่อปรึกษากันในเรื่องความเป็นไปได้และแนวทางในการก่อตั้ง “คณะพระกิตติคุณสมบูรณ์ในประเทศไทย” พวกเขาได้เขียนธรรมนูญของคณะขึ้น ซึ่งมีผลบังคับใช้ตั้งแต่เดือนพฤศจิกายน ปี ค.ศ. 1983(ประชุมที่พัทยา) ต่อมาในปี ค.ศ. 2008 ได้เปลี่ยนชื่อเป็น องค์การพระกิตติคุณสมบูรณ์ในประเทศไทย
การแบ่งเขตการงาน

ตามสถิติ ค.ศ. 1995 องค์การนี้มีคริสตจักร 62 แห่งและสมาชิก 4,154 คนใน 21 จังหวัด ปัจจุบันองค์การนี้มี 160 แห่งในประเทศไทยและมีสมาชิกประมาณ 8,000 คน
เขต 1 กรุงเทพมหานครและปริมณฑล
เขต 2 เชียงราย, พะเยา
เขต 3 ลำปาง, แพร่, น่าน, อุตรดิตถ์
เขต 4 เชียงใหม่
เขต 5 แม่ฮ่องสอน
เขต 6 พิษณุโลก
เขต 7 เพชรบูรณ์
เขต 8 สุรินทร์, บุรีรัมย์, นครราชสีมา, มหาสารคาม, ชัยภูมิ, เลย
เขต 9 ชลบุรี, จันทบุรี, ฉะเชิงเทรา, นครศรีธรรมราช, พังงา
เขต 10 อำเภอนครไทย จังหวัดพิษณุโลก
แหล่งข้อมูลอื่น

องค์การพระกิตติคุณสมบูรณ์ในประเทศไทย
ข้อมูลคริสตจักรโปรเตสแตนต์ทั้งหมดในประเทศไทย (ภาษาไทย)
ข้อมูลคริสตจักรโปรเตสแตนต์ทั้งหมดในประเทศไทย (ภาษาอังกฤษ)
องค์การแห่งชาติว้า

องค์การแห่งชาติว้า (อังกฤษ: Wa National Organization) เป็นสมาชิกของแนวร่วมประชาธิปไตยแห่งชาติ มีกลุ่มย่อยสามกลุ่มคือ
กลุ่มพันเอกมหาซาง เป็นกลุ่มที่มีนโยบายต่อสู้เพื่อเอกราชมากที่สุด มีที่มั่นอยู่ตรงข้ามอำเภอเมืองแม่ฮ่องสอน จังหวัดแม่ฮ่องสอน
กลุ่มนายอ้ายเซียงซี เป็นกลุ่มที่เป็นปรปักษ์กับขุนส่า มีบทบาทในการค้ายาเสพติด โดยมีความร่วมมือกับพรรคคอมมิวนิสต์พม่าและทหารกองพล 93 มีที่มั่นอยู่ตรงข้ามกับอำเภอฝาง จังหวัดเชียงใหม่
กลุ่มนายเท่งกวงหนึ่ง เป็นกลุ่มที่ใกล้ชิดกับกองพล 93 เช่นเดียวกัน
องค์การเงินตราแห่งประเทศสิงคโปร์

| --- | --- |

ภาพรวมหน่วยงาน
ก่อตั้ง: พ.ศ. 2514
เขตอำนาจ: ประเทศสิงคโปร์
สำนักงานใหญ่: 10 Shenton Way MAS Building, Singapore 079117
ต้นสังกัดหน่วยงาน: สำนักนายกรัฐมนตรีสิงคโปร์
เว็บไซต์: www.mas.gov.sg
องค์การเงินตราแห่งประเทศสิงคโปร์ (อังกฤษ: Monetary Authority of Singapore) เป็นหน่วยงานซึ่งทำหน้าที่เป็นธนาคารกลางของประเทศสิงคโปร์ มีหน้าที่กำกับนโยบายการเงินตลอดจนระบบการเงินของประเทศ ก่อตั้งขึ้นเมื่อวันที่ 1 มกราคม พ.ศ. 2514 องค์การเงินตราของประเทศสิงคโปร์นี้ มีข้อแตกต่างจากธนาคารกลางของประเทศอื่นๆคือ องค์การเงินตราของสิงคโปร์ไม่มีการควบคุมเงินตราผ่านการปรับอัตราดอกเบี้ยนโบบาย แต่ควบคุมเงินตราผ่านกลไกการแลกเปลี่ยนเงินตราต่างประเทศโดยการเข้าแทรงแซงเงินดอลลาร์สิงคโปร์ในตลาด
องค์การอนุรักษ์สถานที่เพื่อประโยชน์ทางประวัติศาสตร์หรือความสวยงามแห่งชาติ

สำหรับความหมายอื่น ดูที่ องค์การอนุรักษ์แห่งชาติ
| --- | --- |
ชื่อย่อ: องค์การอนุรักษ์แห่งชาติ
คําขวัญ: ตลอดกาลสำหรับทุกคน For ever, for everyone
ก่อตั้ง: ค.ศ. 1895
สถานะตามกฎหมาย: Trust
วัตถุประสงค์: เพื่อดูแลอนุรักษ์สถานที่มีความสำคัญทางประวัติศาสตร์หรือมีความสวยงามตามธรรมชาติอย่างถาวรเพื่อให้เป็นประโยชน์ต่อชาติที่รวมทั้งอังกฤษ, เวลส์ และ ไอร์แลนด์เหนือ
สํานักงานใหญ่: สวินดัน, สหราชอาณาจักร
ที่ตั้ง: สหราชอาณาจักร
ภาษาทางการ : อังกฤษ
หัวหน้า: ไม่มี; คณะกรรมการบริหาร
องค์กรแม่: คณะกรรมการบริหาร
สังกัด: องค์การและสภาต่างๆ
พนักงาน  : 5,000
อาสาสมัคร  : 52,000
เว็บไซต์: National Trust UK
องค์การอนุรักษ์สถานที่เพื่อประโยชน์ทางประวัติศาสตร์หรือความสวยงามแห่งชา หรือเรียกสั้นๆ ว่า องค์การอนุรักษ์แห่งชาติ (อังกฤษ: National Trust for Places of Historic Interest or Natural Beauty หรือ National Trust) เป็นองค์การเพื่อการอนุรักษ์ที่ตั้งอยู่ในอังกฤษ, เวลส์ และ ไอร์แลนด์เหนือ แต่ไม่รวมสกอตแลนด์ที่มีองค์การอิสระของตนเอง--องค์การอนุรักษ์แห่งสกอตแลนด์.
วัตถุประสงค์ที่ระบุไว้ในเว็บไซต์ขององค์การกล่าวว่า:
องค์การอนุรักษ์แห่งชาติเป็นเจ้าของอสังหาริมทรัพย์มากมายที่รวมทั้งคฤหาสน์ที่มีความสำคัญทางประวัติศาสตร์ และ สวน, อนุสาวรีย์ทางอุตสาหกรรม และ สังคมสถานทางประวัติศาสตร์ องค์การอนุรักษ์แห่งชาติเป็นเจ้าของที่ดินที่ใหญ่ที่สุดในอังกฤษ ที่รวมทั้งบริเวณที่มีความงดงามตามธรรมชาติที่เปิดให้สาธารณชนเข้าชมได้โดยไม่ต้องเสียค่าเข้าชม และเป็นองค์การที่มีสมาชิกจำนวนมากที่สุดในสหราชอาณาจักร และเป็นองค์การกุศลที่ใหญ่ที่สุดในสหราชอาณาจักรทั้งในด้านรายได้และทรัพย์สิน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ องค์การเพื่อการอนุรักษ์สิ่งก่อสร้างที่มีความสำคัญและความสวยงามแห่งชาติ
The National Trust website
The National Trust Conservatory Collection website
Annual report for 2004–05 เก็บถาวร 2008-04-08 ที่ เวย์แบ็กแมชชีน, including financial data (PDF document)
Annual report for 2005–06 เก็บถาวร 2007-06-30 ที่ เวย์แบ็กแมชชีน, including financial data (PDF document)
Intelligent Giving profile of The National Trust เก็บถาวร 2010-05-27 ที่ เวย์แบ็กแมชชีน
The Royal Oak Foundation website
The Official National Trust Print Website
องค์การอนุรักษ์แห่งอังกฤษ

ระวังสับสนกับ องค์การอนุรักษ์แห่งชาติ
| --- | --- |
ตราขององค์การอนุรักษ์แห่งชาติ
ชื่อย่อ: องค์การอนุรักษ์แห่งอังกฤษ
ก่อตั้ง: ค.ศ. 1983
สถานะตามกฎหมาย: Trust
วัตถุประสงค์: เพื่อบริหารสิ่งแวดล้อมที่ก่อสร้างขึ้นในประวัติศาสตร์ในอังกฤษ
ที่ตั้ง: สหราชอาณาจักร
สมาชิก  : 665,000 คน (ค.ศ. 2007/08)
ภาษาทางการ : อังกฤษ
องค์การอนุรักษ์แห่งอังกฤษ หรือที่เดิมเรียกว่า คณะกรรมาธิการสิ่งก่อสร้างและอนุสาวรีย์ทางประวัติศาสตร์แห่งอังกฤษ (อังกฤษ: English Heritage (ชื่อเดิม Historic Building and Monuments Commission for England)) เป็นองค์การอิสระของรัฐบาลที่ไม่ขึ้นต่อกระทรวงใดของรัฐบาลแห่งสหราชอาณาจักรที่มีวัตถุประสงค์อย่างกว้างๆ ในการบริหารสิ่งแวดล้อมที่ก่อสร้างขึ้นในประวัติศาสตร์ในอังกฤษ ในปัจจุบันสนับสนุนโดยกระทรวงวัฒนธรรม, มีเดีย และ กีฬาแห่งสหราชอาณาจักร
องค์การอนุรักษ์แห่งอังกฤษก่อตั้งขึ้นตามรายละเอียดของ “พระราชบัญญัติว่าด้วยมรดกแห่งชาติ ค.ศ. 1983” (National Heritage Act 1983) โดยมีหน้าที่บำรุงรักษาอนุสรณ์สถานโบราณที่เดิมอยู่ในความรับผิดชอบของกระทรวงสิ่งแวดล้อม, อาหาร และ กิจการชนบทแห่งสหราชอาณาจักร นอกจากนั้นพระราชบัญญัติ ค.ศ. 1983 ก็ยังยุบเลิกองค์การต่างๆ ที่เคยทำหน้าที่เป็นที่ปรึกษาเกี่ยวกับกิจการดังว่าและรวมเข้าเป็นองค์การใหม่ แต่องค์การที่ปรึกษาราชกรรมาธิการว่าด้วยอนุสาวรีย์ประวัติศาสตร์แห่งอังกฤษ (Royal Commission on the Historical Monuments of England, RCHME) มิได้เข้าร่วมจนกระทั่งเมื่อวันที่ 1 เดือนเมษายน ของปี ค.ศ. 1999
ความรับผิดชอบที่เป็นที่รู้จักกันดีขององค์การอนุรักษ์แห่งอังกฤษคือการเป็นผู้รับผิดชอบดูแลสถานที่สำคัญทางประวัติศาสตร์และโบราณคดีกว่า 400 แห่งตั้งแต่สโตนเฮนจ์ที่เชื่อกันว่าสร้างขึ้นราว 2500 ปีก่อนคริสต์ศักราชเรื่อยมาจนถึงดิไอรอนบริดจ์ที่สร้างในปี ค.ศ. 1775 ในปี ค.ศ. 2007/08 มีผู้เข้าเยี่ยมชมอนุสรณ์สถานที่อยู่ในการดูแลของเจ้าหน้าที่ขององค์การอนุรักษ์แห่งอังกฤษเป็นจำนวนราว 5.3 ล้านคน  นอกจากนั้นแล้วองค์การอนุรักษ์แห่งอังกฤษก็ยังมีบทบาทสำคัญในการทำการอนุรักษ์, ให้คำปรึกษา, ลงทะเบียน และ พิทักษ์สิ่งแวดล้อมทางประวัติศาสตร์ และบำรุงรักษาหอเอกสารสำหรับสาธารณชน--หอเอกสารอนุสรณ์สถานแห่งชาติ (National Monuments Record, NMR) อีกด้วย
แหล่งข้อมูลอื่น

English Heritage website
Images of England website เก็บถาวร 2009-08-13 ที่ เวย์แบ็กแมชชีน
The English Heritage Photo Archive
Chief Executive website
Director of Property Presentation - Dr Anna Keay
ลาเมค (บิดาของโนอาห์)

ปฐมบรรพบุรุษในคัมภีร์ไบเบิล ผู้สืบเชื้อสายของเสท
สำหรับบุคคลในปฐมกาล 4 ดูที่ ลาเมค (เชื้อสายของคาอิน)
| ลาเมค |
| --- | --- |
ลาเมคอุ้มทารกโนอาห์ ภาพพิมพ์โดยเจมส์ ทิซโซ
เกิด: 3130 ปีก่อนคริสตกาล (869 ปีหลังการสร้างโลก)
เสียชีวิต: 2353 ปีก่อนคริสตกาล (1646 ปีหลังการสร้างโลก) (777 ปี)
บุตร: โนอาห์ และบุตรชายบุตรหญิงคนอื่น ๆ
บิดามารดา: เมธูเสลาห์ (บิดา)
ลาเมค (อังกฤษ: Lamech; /ˈleɪmɪk/; ฮีบรู: לֶמֶךְ‎ Lemeḵ, in pausa לָמֶךְ‎ Lāmeḵ; กรีก: Λάμεχ Lámekh) เป็นปฐมบรรพบุรุษในเชื้อสายของอาดัมในหนังสือปฐมกาล ลาเมคเป็นส่วนหนึ่งของลำดับพงศ์ของพระเยซูในลูกา 3:36.
ลาเมค (อาหรับ: لامك, ถอดเป็นอักษรโรมัน: Lāmik) ยังถูกกล่าวถึงในศาสนาอิสลามในหลากหลายรวมเรื่องเล่าของผู้เผยพระวจนะก่อนหน้ามุฮัมมัด ซึ่งกล่าวถึงลาเมคในลักษณะเดียวกัน
เรื่องเล่าในคัมภีร์ไบเบิล

ลาเมคอยู่มาได้ 182 ปี จึงมีบุตรชายคนหนึ่ง เขาตั้งชื่อบุตรว่า โนอาห์ กล่าวว่า "คนนี้จะชูใจเราในการงานของเรา การตรากตรำของมือเรา และจากแผ่นดินซึ่งพระยาห์เวห์ทรงแช่งสาปไว้" หลังจากลาเมคมีบุตรคือโนอาห์แล้ว ก็มีชีวิตอีก 595 ปี และมีบุตรชายหญิงอีกหลายคน รวมอายุของลาเมคได้ 777 ปี จึงสิ้นชีวิต
องค์หญิงแสนซน

| องค์หญิงแสนซน |
| --- | --- |
ประเภท: ดรามา
แสดงนำ: ซู โหย่วเผิง จาง นารา
ประเทศแหล่งกำเนิด: จีน
ภาษาต้นฉบับ: ภาษาจีนกลาง
ออกอากาศ
ออกอากาศ: พ.ศ. 2548
องค์หญิงแสนซน (อังกฤษ: The Mischievous Princess, The Bratty Princess) เป็นละครโทรทัศน์ จากประเทศ ไต้หวัน ออกอากาศในประเทศไทยทุกวันจันทร์-ศุกร์ เวลา 18.30-19.00 น. นำแสดงโดยซู โหย่วเผิง และ จาง นารา ดาราหญิงชาวเกาหลีใต้โดยละครเรื่องนี้เล่าถึงสาวน้อยคนหนึ่งที่ชอบปลอมตัวเป็นชายและเกิดไปหลงรักกับองค์จักรพรรดิทำให้ขุนนางผู้ใหญ่คนหนึ่งซึ่งเป็นพระญาติไม่พอใจเพราะตระกูลของนางนั้นไม่ถูกกับตระกูลของขุนนางผู้นี้และเพราะความรักครั้งนี้ทำให้ความลับในอดีตของนางถูกเปิดเผย
องค์การเขตบริหารพิเศษฮ่องกง

| --- | --- |
ตราประจำฮ่องกง
สถาปนา: 1 กรกฎาคม 1997; 27 ปีก่อน (1997-07-01)
เอกสารจัดตั้ง: กฎหมายพื้นฐานฮ่องกง
เว็บไซต์: gov.hk
ฝ่ายนิติบัญญัติ
สภานิติบัญญัติ: สภานิติบัญญัติฮ่องกง
ฝ่ายบริหาร
หัวหน้า: ผู้บริหารสูงสุดฮ่องกง
แต่งตั้งโดย: คณะมนตรีรัฐกิจสาธารณรัฐประชาชนจีน
หน่วยงานลูกสังกัด: 13 ทบวง
ฝ่ายตุลาการ
ศาล: ศาลอุทธรณ์สูงสุดฮ่องกง
องค์การเขตบริหารพิเศษฮ่องกง (อังกฤษ: Government of the Hong Kong Special Administrative Region) เรียกย่อว่า องค์การบริหารฮ่องกง (Government of Hong Kong) คือส่วนการปกครองระดับสูงสุดของเขตบริหารพิเศษฮ่องกง สาธารณรัฐประชาชนจีน ซึ่งก่อตั้งขึ้นหลังจากที่สหราชอาณาจักรส่งมอบฮ่องกงให้แก่สาธารณรัฐประชาชนจีนในปี 1997 ฮ่องกงมีสถานะเป็นเขตปกครองพิเศษภายใต้หลักการ “หนึ่งประเทศ สองระบบ” ซึ่งหมายความว่าฮ่องกงจะมีระบบกฎหมาย เศรษฐกิจ และการเมืองของตนเองแยกจากจีนแผ่นดินใหญ่จนถึงปี 2047
ตามกฎหมายพื้นฐานแห่งฮ่องกง องค์การเขตบริหารพิเศษฮ่องกงมีอำนาจในด้านกิจการภายในฮ่องกง เช่น การศึกษา สุขภาพ การคลัง และเศรษฐกิจ แต่ในด้านความมั่นคงและการต่างประเทศยังอยู่ภายใต้การควบคุมของคณะกรรมาธิการสามัญประจำสภาประชาชนแห่งชาติซึ่งตั้งอยู่ในปักกิ่ง
องค์การเขตบริหารพิเศษฮ่องกงเปรียบได้กับรัฐบาลในระบบประธานาธิบดี ซึ่งตั้งอยู่บนหลักแยกใช้อำนาจเป็นฝ่ายนิติบัญญัติ ฝ่ายบริหาร และฝ่ายตุลาการ โดยมีผู้บริหารสูงสุด เป็นประมุขแห่งฮ่องกงและเป็นหัวหน้าฝ่ายบริหาร นายกองค์การได้รับการเลือกตั้งโดยคณะผู้มีสิทธิ์เลือกตั้ง ซึ่งมีสมาชิกประมาณ 1,500 คน นอกจากนี้ยังมีสภานิติบัญญัติฮ่องกง ที่ทำหน้าที่ออกกฎหมายและตรวจสอบการทำงานของฝ่ายบริหาร
คณะผู้บริหาร

ผู้บริหารสูงสุดเขตบริหารพิเศษฮ่องกง (行政長官 Chief Executive)
เลขาธิการทบวงการปกครอง (政務司司長 Chief Secretary for Administration)
เลขาธิการทบวงการคลัง (財政司司長 Financial Secretary)
เลขาธิการทบวงยุติธรรม (律政司司長 Secretary for Justice)
อซาฟา พาวเวลล์

อซาฟา พาวเวลล์
อซาฟา พาวเวลล์ (อังกฤษ: Asafa Powell) เกิดเมื่อวันที่ 23 พฤศจิกายน ค.ศ. 1982 เป็นนักวิ่งระยะสั้นชาวจาเมกา ถนัดการวิ่งระยะ 100 เมตร เขาถือสถิติโลกการแข่งวิ่ง 100 เมตร ในช่วงระหว่างเดือนมิถุนายน ค.ศ. 2005 ถึง พฤษภาคม ค.ศ. 2008 ด้วยเวลา 9.77 และ 9.74 วินาที ตามลำดับ พาวเวลล์ทำสถิติการวิ่งที่ดีที่สุดของเขาที่ 9.72 วินาที ถือเป็นการทำเวลาที่ดีที่สุดเป็นอันดับที่ 4 ในประวัติศาสตร์
พาวเวลล์ เข้าร่วมการแข่งขันวิ่ง 100 เมตร ที่กีฬาโอลิมปิกฤดูร้อน 2004 ที่กรุงเอเธนส์ และในปี 2008 ที่ปักกิ่ง แต่ไม่ประสบความสำเร็จ ทำได้เพียงอันดับ 5 ทั้ง 2 งาน แต่ในการแข่งขันที่ปักกิ่งเขาได้เหรียญทองและสร้างสถิติโลกในการแข่งวิ่ง 4 × 100 เมตร กับทีมจาเมกา ในการแข่งขันเวิลด์แชมเปียนชิปที่โอซากาในปี 2007 เขาได้รับเหรียญทองแดงและเหรียญเงินในการแข่งวิ่ง 100 เมตรและ 4 x 100 เมตร ตามลำดับ และในการแข่งขันคอมมอนเวลท์เกมส์ เขาได้รับ 2 เหรียญทองและ 1 เหรียญเงิน ในการแข่งขันเวิลด์แชมเปียนชิปในปี 2009 เขาได้รับเหรียญทองแดง และได้เหรียญทองประเทศทีม พาวเวลล์ชนะการแข่งขัน IAAF World Athletics Final  ถึง 5 ครั้ง และสร้างสถิติวิ่ง 100 เมตรในงานนี้